મળતી માહિતી મજબ સરકારના આ નિર્યની જાણકારી માત્ર ગણતરીના લોકોને જ હતી. પ્રિન્સિપલ સેક્રેટરી નૃપેંદ્ર મિશ્રા, પૂર્વ અને વર્તમાન આરબીઆઇ ગવર્નર, નાણા સચિવ અશોક લવાસા, આર્થિક મામલાના સચિવ શક્તિકાંત દાસ અને નાણા મંત્રી અરૂણ જેટલીને હતી. સૂત્રો પ્રમાણે યોજનાને અમલમાં મૂકવાની પ્રક્રિયા બે મહિના પહેલા શરૂ થઇ હતી. આ યોજનાની સફળતાનું મુખ્ય કારણ એ હતું કે આ યોજના ખૂબ જ ગુપ્ત રીતે તૈયાર થઇ હતી. જો કે અચાનક કરવામાં આવેલી જાહેરાતને પગલે અમારી સામે આ યોજનાને લાગુ કરવા માટે કેટલાક પડકાર સામે આવી શકે છે. તેમ અધિકારીએ જણાવ્યું છે.